**Handlingsplan for foreldreundersøkelsen 2017 i Skadberg barnehage**

Alle avdelinger har nå sett over skåren på sin avdeling og valgt ut to områder de skal jobbe med i forhold til forbedring og et område de vil bevare. Avdelingene videreformidler dette til dere som er foresatte på den enkelte avdelingen. Styret og SU har også vært involvert i prosessen om fokusområder i handlingsplanen.

**Felles på hele huset ser vi at området ute- og innemiljø** i foreldreundersøkelsen og da spesielt på hygiene er noe vi ikke er så gode på. Vi har prater mye om at det er barna som skal være det viktigste hos oss. Er barna f.eks. forkjølte hjelper vi med å tørke snuen, og når de spiser så hjelper vi med å vaske dem rundt munnen. Ingen synes det er godt med inntørket mat, snue i ansiktet og huden kan bli sår. Er det derimot snakk om klærne til barna og at de har sølt litt på seg, så er ikke dette det som blir høyest prioritert.

Ellers har vi rutiner på renhold av leker og utstyr, toalett m.m. som vi må bli bedre på. Vi har også avtale med renholdsbyrå om daglig renhold. Som dere vet så har vi renholdssoner i yttergang og garderober. Det er høyt ønskelig at både vi og dere foresatte tar på dere svensketøfler el. tar av ytterskoene. Vi vil aldri klare helt å stoppe sanden i garderoben, men vi kan gjerne begrense den litt mer enn vi klarer i dag (renholdssonene skal nok også snart byttes ut, varer ikke evig). Vi har også avtale om kosting av uteområdet (to ganger i året) samt at dette gjøres på dugnader.

Vi har helt klart et forbedringspotensiale på å fange opp ødelagte leker og inventar. Dette er vi ikke gode nok på i dag og må opparbeide en funksjonell rutine på dette. Oppfordrer dere foresatte som ikke går oppi dette hver dag om å benytte dere av skjemaene på ytterdørene som en hjelp til oss.

Når det gjelder barnas sikkerhet har vi rutiner i vårt HMS system som regulerer dette. Rutinene evalueres årlig og endringer gjøres etter behov. Har dere noe dere er usikre på i forhold til dette så ta kontakt med daglig leder.

**Et annet område vi synes er utrolig viktig å ha fokus på er henting og levering.**

Vi ønsker at dere skal oppleve at dere får informasjon om deres barns dag i barnehagen. Vi har fokus på at alle barn skal ha det trygt, og tilrettelegge for et godt leke og læringsmiljø for alle barna. Dermed kan det være noen ganger vi er opptatt i lek/aktiviteter, men også ved måltider der det kan være utfordrende å gå ifra, da vi ser at det fort kan bli en negativ situasjon for enkelte barn. I slike situasjoner må dere oppsøke oss, og vi kan da ta en rask prat. Hvis noen barn har utfordringer i situasjoner med noe så vil vi ta en prat med dere. Hvis dere har noe dere ønsker å prate med oss om så må dere ta kontakt med oss. Vi setter da av tid til å prate med dere.

Disse områdene jobbes med til sommeren og tas opp igjen til høsten for evt. nye i personalet.

Dette er noe av det hele barnehagen har fokus på. Det er alltid noe vi kan bli bedre på, men når det er sagt så er det aller viktigste at vi har en god dialog med dere foresatte. Ta kontakt om dere lurer på noe, er misfornøyde, men også om dere er fornøyde med noe😊

Skadberg 21.03.18

Inger Grete Wiken, daglig leder i Skadberg barnehage